Нужни ли са млечните каши?
 Зърнените храни, основна съставка на млечните каши, притежават висока хранителна стойност.  Преобладават въглехидратите (65 - 75%) , разположени в ендосперма на зърното, а в зародиша и обвивките - белтъците (6 - 12%), мазнините (1- 5%) , витамините и минералите.  
В тях се съдържа широка гама витамини - А, В1, В2, В6, С, E, фолиева киселина, холин и много други жизнено важни вещества.  Зърнените продукти са богати на фосфор, калий, калций, манган и желязо.  Елдата и овесът са най-богати на витамини В1, В2, магнезий и желязо, са едни от най-ценните зърнени култури
Уникалният състав на зърнените храни ги отличава от останалите групи хранителни продукти и обяснява широкото им използване като основна храна.  Кашите присъстват ежедневно в менюто на хора от различни възрасти и са неотменна част от хранителните традиции.  Популярни са:
царевична каша (качамак, мамалига, полента)
манная (пшеничен грис)
овесена (поридж)
каша от ориз,елда, ечемик, ръж, просо, сорго, тапиока
Освен различието на зърнената основа, разнообразието им се обуславя от добавянето на продукти от други групи - млечни (мляко, сирене, масло, сметана), плодове, зеленчуци,  ядки.


